laion/Wikipedia-Exotic huggingface dataset:
The Nun (פסקול)

The Nun: Original Motion Picture Soundtrack הוא פסקול סרט האימה העל-טבעי האמריקאי "הנזירה" (2018), שהולחן על ידי מלחין הסרטים הפולני אבל קוז'ניובסקי. הפסקול יצא לאור ב-31 באוגוסט 2018, בהוצאת חברת התקליטים ווטר-טאוור מיוזיק. זהו הפסקול הראשון שקוז'ניובסקי מלחין עבור היקום הקולנועי של לזמן את הרוע. The Nun הוא הפסקול הרשמי של סרט האימה העל-טבעי שובר הקופות "הנזירה" (2018), שיצא לאקרנים שבוע לאחר צאתו, והוא הפסקול הראשון אותו מפיק ומלחין אבל קוז'ניובסקי עבור היקום הקולנועי של לזמן את הרוע. את הפסקולים שיצאו אחריו ביניהם, The Curse of La Llorona, חזר להלחין ג'וסף בישארה. בתוך The Nun נכללים שירים מסוגת המוזיקה האלקטרונית ומסוגת המוזיקה הקלאסית וכן, סוגת הגוספל. כל שירי הפסקול הופקו והולחנו על ידי מלחין הסרטים הפולני אבל קוז'ניובסקי. השיר "God Ends Here", מהווה כשיר הפותח את הפסקול ואת הסרט "הנזירה" (2018), והשיר "Cause I Have Faith'", סוגר אותם. שמו של השיר הפותח מהפסקול "God Ends Here", הגיע מתוך הסצנה בה שתי הנזירות קראו את המשפט "אלוהים נגמר, כאן" ("Finit hic, Deo"), שגולף על הדלת במנהרה הקרקעית שהייתה במנזר שלהן. בנוסף לכך, נכללת הסצנה גם ברוב הטריילרים השיווקים שיצאו עבור הסרט. המוזיקה לשירים הולחנה על ידי אבל קוז'ניובסקי. מידע על האלבום The Nun באתר MusicBrainz מידע על האלבום The Nun באתר AllMusic האלבום The Nun באתר ספוטיפיי האלבום The Nun באתר דיזר האלבום The Nun באתר אפל מיוזיק Abel Korzeniowski to Score ‘The Conjuring’ Spinoff ‘The Nun’ | Film Music Reporter, filmmusicreporter.com (באנגלית) The Nun: Original Motion Picture Soundtrack WaterTower Music, The Nun: Original Motion Picture Soundtrack WaterTower Music "The Nun 2: Everything you need to know". Digital Spy (באנגלית). 2018-09-17. נבדק ב-2018-09-22. "The Nun Movie Review". IGN Greece (ביוונית). 2018-09-06. נבדק ב-2018-09-22. The Curse of La Llorona (Original Motion Picture Soundtrack), נבדק ב-2021-06-09 "The Nun - Filmkritik - MOVIE-INFOS". MOVIE-INFOS (בגרמנית). נבדק ב-2018-09-22. Warner Bros. Pictures (2018-06-13), THE NUN - Official Teaser Trailer [HD], נבדק ב-2018-09-22 FilmSelect Trailer (2018-06-13), THE NUN Trailer (2018), נבדק ב-2018-09-22
העיר העתיקה בוורשה

העיר העתיקה של ורשה הוא החלק העתיק ביותר של ורשה, בירת פולין. זהו אתר היסטורי ותיירותי מרכזי, שהוכרז כאתר מורשת עולמית של אונסק"ו. האזור, ששוכן ברובע המודרני שרודמיישצ'ה, נבנה במאה ה-13, נחרב כולו על ידי גרמניה הנאצית במלחמת העולם השנייה, ושוחזר במלואו, מה שהעניק לו את הגדרתו כאתר מורשת עולמית. המבנים המשוחזרים בנויים ברובם בהתאם לאדריכלות ימי הביניים, ובאתר מונומנטים היסטוריים ותיירותיים שונים, כגון חומות העיר, הברביקן, קתדרלת יוחנן הקדוש, פסל המורד הקטן, ועוד. בנוסף, המקום עשיר במסעדות, בתי קפה וחנויות.  העיר העתיקה של ורשה הוקמה במאה ה-13. בתחילה הוקף המקום על ידי חומות עפר, בשנת 1339 בקירוב נבנו חומות העיר מלבנים. העיר החלה להתפתח סביב הטירה המלכותית. כיכר השוק (Rynek Starego Miasta) נבנתה בשלהי המאה ה-13 או בראשית המאה ה-14, לאורך הכביש הראשי המחבר את הטירה עם העיר החדשה מצפון. בניין העירייה, שנבנה בשנת 1429, היה עד 1817 המאפיין הבולט ביותר של העיר העתיקה, בטרם הועבר למיקום אחר.  בתחילת המאה העשרים התגורר בעיר העתיקה הסופר ואיש התרבות היהודי פולני אלתר קציזנה, שתיאר ביצירתו באהבה את העיר העתיקה של ורשה והמורשת הפולנית. קזיצנה נרצח במהלך השואה, בגיל 56. השוק של העיר העתיקה, שיסודותיו במאה ה-13, היה עד המאה ה-18 לבה של העיר. הבתים במקום היו בנו הסגנון הגותי, עד לשריפה הגדולה של 1607, לאחר מכן הם נבנו מחדש בסוף-בסגנון הרנסאנס. עם הקמת הרפובליקה הפולנית השנייה בשנת 1918, הפכה הטירה המלכותית בשנית למושב השלטון הפולני, והוקמה בה לשכתו של נשיא פולין בשנות ה-30 החל שיפוץ מקיף של העיר העתיקה, דבר שנקטע באיבו בתחילת מלחמת העולם השנייה. במהלך פלישת גרמניה הנאצית לפולין, הופצץ ונפגע רובה של העיר העתיקה על ידי חיל האוויר הגרמני. חלקים של העיר העתיקה נבנו מחדש, אך לאחר מרד ורשה (אוגוסט–אוקטובר 1944) כל מה שנותר על תילו הופצץ באופן שיטתי על ידי הצבא הגרמני וחרב. פסל המורד הקטן עומד כיום במקום בו הייתה חומת העיר העתיקה, שכיום משוחזרת בחלקה. לאחר מלחמת העולם השנייה, נבנתה העיר העתיקה מחדש בקפדנות רבה. נעשה מאמץ להשתמש בלבנים המקוריות שנמצאו בשטח. המקום שוחזר בהתאם לצילומים, ציורים ותיאורים כתובים של העיר העתיקה, ביניהם ביצירת ודוטה של העיר.  השחזור המדויק של העיר העתיקה של ורשה, וגודל האזור המשוחזר, הביא הכרה בו על ידי אונסק"ו כאתר מורשת עולמית. רחבת הארמון שוק העיר העתיקה (Rynek Starego Miasta). הדרך לעיר העתיקה סמטה בעיר העתיקה בוורשה בתים היסטוריים סביב כיכר המבצר. שוק העיר העתיקה מלא בתיירים. פסל בת הים בעיר העתיקה. חומות העיר העתיקה
איסור שוחד

איסור שוחד הוא מצוות לא תעשה מהתורה על קבלת שוחד בידי הדיינים. התורה אוסרת על השופט לקחת שוחד: ”וְשֹׁחַד לֹא תִקָּח” (ספר שמות, פרק כ"ג, פסוק ח'); ”לֹא־תַטֶּה מִשְׁפָּט לֹא תַכִּיר פָּנִים וְלֹא־תִקַּח שֹׁחַד כִּי הַשֹּׁחַד יְעַוֵּר עֵינֵי חֲכָמִים וִיסַלֵּף דִּבְרֵי צַדִּיקִם” (ספר דברים, פרק ט"ז, פסוק י"ט). רש"י, בפירושו לפסוק בספר שמות, מציין שהאיסור חל אף אם השוחד ניתן כדי לשפוט אמת. בנבואתו הראשונה מאשים ישעיהו הנביא: ”שָׂרַיִךְ סוֹרְרִים וְחַבְרֵי גַּנָּבִים כֻּלּוֹ אֹהֵב שֹׁחַד וְרֹדֵף שַׁלְמֹנִים יָתוֹם לֹא יִשְׁפֹּטוּ וְרִיב אַלְמָנָה לֹא-יָבוֹא אֲלֵיהֶם” (ספר ישעיהו, פרק א', פסוק כ"ג). בתלמוד נאמר "אפילו צדיק גמור ולוקח שוחד, אינו נפטר מן העולם בלא טירוף דעת" (תלמוד בבלי, מסכת כתובות, דף ק"ה, עמוד ב'). בהמשך מומחשת הזהירות שנקטו חכמים גם מאבק שוחד, שהוא מעשה שיש בו רק דמיון לשוחד. מסופר על האמורא שמואל שעבר על גשר. בא אדם ונתן לו יד, לסייע לו במעבר הגשר. אמר לו שמואל: מה מעשיך פה? אמר לו: דין יש לי בפניך. אמר לו: פסול אני לך לדין. מאוחר יותר הורחב האיסור על קבלת טובת הנאה מבעל דין גם לאחר שהסתיים המשפט. הרמ"א כתב בעניין זה במאה ה-16: "דיין שדן כבר, ובא הבעל דין ליתן לו מתנה על שהפך בזכותו - אסור לו לקבלו". אף שבתורה מוצג איסור שוחד כאיסור על המקבל, הרחיבו חז"ל איסור זה גם לנותן, בבחינת "לפני עיוור לא תיתן מכשול". איסור מתן שוחד וקבלתו מתייחס גם לשופט נכרי, משום שגם בני נח נצטוו על הדינים, ואף להם אסור לקבל שוחד, ומי שמציע להם שוחד, עושה עוולה, וגם גורם להם מכשול. האיסור לתת שוחד ולקבלו אמור גם ביחס להליכי בחירתם של נבחרי הציבור. בספרות ההלכה, הדבר בא לידי ביטוי מיוחד בעניין בחירת רבנים.. איסור הטיית משפט ראו פירוש הרמב"ן לבראשית לד, יג. ושו"ת חתם סופר, חלק ו, סימן יד; פתחי תשובה לשולחן ערוך, שם, ס"ק ג. אליאב שוחטמן, טוהר השיפוט וטוהר המִנהל הציבורי, גיליון מס' 135 של המרכז להוראת המשפט העברי ולימודו במכללת שערי משפט - פרשת שופטים, תשס"ג, באתר "דעת".
הר צ'אטסקווט

הר צ'אטסקווט (באנגלית: Chatsquot Mountain) הוא הר גבוה ברכסי קיטימט, ברכסי החוף של פרובינציית קולומביה הבריטית שבקנדה. גובהו של ההר 2,365 מטרים מעל פני הים, ההר מתנשא לגובה של 1,981 מטרים מעל סביבתו (הוא ההר ה-28 בהתנשאותו בקולומביה הבריטית; ה-29 בהתנשאותו בקולומביה הבריטית ובאלברטה יחדיו; ההר ה-42 בהתנשאותו בקנדה, וה-98 בהתנשאותו באמריקה הצפונית). ההר ממוקם צפונית-מזרחית לאגם קימסקוויט, מזרחית לנהר קיטלופ התחתון, ובקצהו העליון של אגן נהר קימסקוויט.  שמו של ההר אומץ רשמית ב-7 בפברואר 1947, בהתבסס על השם שתושבי הסביבה נתנו להר, כפי שתועד בשנת 1930. הראשונים שטיפסו לפסגת ההר היו מיקל שצ'או (Mikkel Schau) וסטאן טרנר (Stan Turner) בשנת 1960. • Earle R. Whipple, THE NORTHERN COASTAL RANGES OF BRITISH COLUMBIA: A CLIMBER’S GUIDE, P 186 אתר רשמי - ההר באתר ממשלת קולומביה הבריטית הר צ'אטסקווט באתר ממשלת קנדה הר צ'אטסקווט באתר אנציקלופדיית ההרים הקנדית הר צ'אטסקווט באתר summitsearch הר צ'אטסקווט באתר peakbagger תרשים המציג את הנוף הנשקף מהר צ'אטסקווט באתר peakvisor תחזית מזג אוויר ארוכת טווח עדכנית עבור הר צ'אטסקווט לפי מקור אחר גובהו של ההר 2,238 מטרים מעל פני הים מידע גאוגרפי והיסטורי הרי קולומביה הבריטית לפי התנשאותם באתר אנציקלופדיית ההרים הקנדית הרי קולומביה הבריטית ואלברטה לפי התנשאותם הרי אמריקה הצפונית לפי התנשאותם מקור שמו של ההר באתר השמות של ממשלת קולומביה הבריטית
מוזיאון זייץ לאמנות אפריקאית עכשווית

מוזיאון זייץ לאמנות אפריקאית עכשווית (באנגלית: Zeitz Museum of Contemporary Art Africa ; ובקיצור: Zeitz MOCAA) הוא מוזיאון לאמנות אפריקאית מודרנית הממוקם ברציף ויקטוריה ואלפרד בקייפטאון, שבדרום אפריקה, והוא המוזיאון הגדול ביותר של אמנות אפריקאית עכשווית בעולם. המוזיאון נפתח ב-22 בספטמבר 2017. המוזיאון ממוקם באזור הפנאי והנופש רציף ויקטוריה ואלברט - שהוא אזור נמל, שהפך לאתר תיירות ופנאי פופולרי, בו מבקרים למעלה מ-20 מיליון מבקרים בשנה, על גדת מפרץ השולחן של האוקיינוס האטלנטי. המוזיאון ממוקם באתר הממגורות של הנמל - אשר קודם להקמת המוזיאון טרם הפך לאזור פנאי ותיירות. שטחו של המוזיאון 9,500 מ"ר, מהם 6,000 מ"ר הם שטחי תצוגה, והוא משתרע על תשע קומות. ההחלטה להקים את המוזיאון הייתה החלטה משותפת של ארגון רציף ויקטוריה ואלפרד, ואיש העסקים הגרמני יוכן זייץ (Jochen Zeitz), בשנת 2003, אשר הקימו שותפות ללא מטרת רווח לצורך זה. ארגון רציף ויקטוריה ואלברט השקיע 500 מיליון רנד, וזייץ השאיל את אוסף האמנות הנרחב שלו לכל ימי חייו למוזיאון. האוסף (ובהתאם גם המוזיאון) נחשב על ידי רבים להיות אחד האוספים של אמנות אפריקאית מודרנית, המובילים בעולם. האוסף כולל עבודות של אמנים בולטים ובהם כריס אופילי, קודזאני צ'יוראי, קהונדי ויילי, גלן ליג'ון, מרלן דומאס, וונגצ'י מוטו, וג'ולי מהרטו.  ארגון רציף ויקטוריה ואלברט שקל מספר אפשרויות שימוש בממגורה שהשימוש בו פסק בשנת 2001, והוא עמד נטוש באמצע האזור המסחרי של הרציף. ההחלטה הייתה לבנות מוזיאון חדש, ובכך "להפיח  חיים חדשים לאזור הממגורות הנטוש של הנמל".  המרת הממגורה למוזיאון ולמלון החלה בשנת 2014 על פי תוכניות האדריכל הלונדון תומאס הת'רוויק. גובהה של הממגורה ההיסטורית, שנבנתה בשנת 1921 מבטון, ושימשה לאחסון תירס, היה 57 מטרים, והיא הייתה מורכבת מ-42 צילינדרי בטון צפופים. המוזיאון נחצב מתוך הצילינדרים תוך חיתוך הבטון וגילופו ליצירת גלריות, ואטריום מרכזי רחב ידיים, המשמש אולם כניסה רחב ידיים המאפשר הצגת יצירות גדולות במיוחד. גג הצילנדרים הוחלף בזכוכית מחוסמת המאפשרת כניסת אור לאולם המרכזי. בנוסף, הוסיפו לוחות זכוכית מנופחות אשר יצרו מרפסות לחדרי המלון בחלק העליון של הממגורה. שלבי ההמרה הראשונים של הממגורה למוזיאון (בחלקו התחתון של המבנה) ולמלון (חלקו העליון של המבנה) אתר האינטרנט הרשמי של מוזיאון זייץ לאמנות אפריקאית עכשווית מוזיאון זייץ לאמנות אפריקאית עכשווית, ברשת החברתית פייסבוק מוזיאון זייץ לאמנות אפריקאית עכשווית, ברשת החברתית אקס (טוויטר) מוזיאון זייץ לאמנות אפריקאית עכשווית, ברשת החברתית אינסטגרם סרט המציג את מבנה המוזיאון מבחוף ומבפנים ראיון עם יוכן זייץ היסטוריה של המוזיאון אתר קרן זייץ נתונים על המוזיאון תיאור הממגורה
יחסי פינלנד–קזחסטן

יחסי פינלנד–קזחסטן הם היחסים הדיפלומטיים הרשמיים שבין רפובליקת פינלנד לבין רפובליקת קזחסטן. היחסים בין רפובליקת פינלנד לרפובליקת קזחסטן כוננו ב-13 במאי 1992, מיד לאחר עצמאות קזחסטן מברית המועצות. פינלנד קידמה שיתוף פעולה במסגרת האיחוד האירופי עם קזחסטן ומדינות מרכז אסיה בתקופת נשיאותה ב-2006 וקידמה שיתוף פעולה ביטחוני, דמוקרטיזציה של מדינות האזור, ושמירה על זכויות האדם בהתאם לעקרונות הארגון לביטחון ולשיתוף פעולה באירופה. פינלנד קידמה את השתתפותה של קזחסטן בארגון, והכניסה אותה למספר ועדות. בשנת 2009 יצא מסמך המפרט את כל ההכנות של קזחסטן לקראת היותה יושבת הראש של הוועדה הכלכלית-סביבתית בשנת 2010. פינלנד מיוצגת בקזחסטן בדרג השגרירות באמצעות שגרירות רשמית שהיא מחזיקה באסטנה, בירת המדינה. השגרירות נפתחה בשנת 2009. קזחסטן מיוצגת בפינלנד בדרג השגרירות באמצעות שגרירות רשמית שהיא מחזיקה בהלסינקי, בירת המדינה. השגרירות נפתחה במרץ 2012. בשנת 2017 פתחה פינאייר קו עונתי בין אסטנה להלסינקי. השגריר הפיני בקזחסטן התייחס למהלך ואמר כי הוא מקווה שהקשר החדש יגביר את הקשרים העסקיים בין המדינות. Embassy of Kazakhstan in Helsinki Embassy of Kazakhstan in Finland, Helsinki - Finland, שגרירות קזחסטן בפינלנד טטיאנה ליפיאינן, Finland and Central Asia. EUCAM Policy Brief, אוקאם, 2012 בולאט סולטנוב, Kazakhstan and Its Preparations for the OSCE Chairmanship in 2010, OSCE Yearbook 2009 Finland, Kazakhstan have great potential for cooperation in clean energy, envoy says, אסטנה טיימס, 15 במרץ 2017 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אוסוולד לוץ

אוסוולד לוץ (בגרמנית: Oswald Lutz;‏ 6 בנובמבר 1876 – 26 בפברואר 1944) היה גנרל גרמני שפיקח על מיכון הצבא הגרמני בסוף שנות ה-20 וה-30, ובשנת 1935 מונה למפקד כוחות השריון של הוורמאכט. לוץ נולד בארינגן ב-6 בנובמבר 1876, ובשנת 1894 התגייס לצבא בוואריה, שהיה חלק מצבא הקיסרות הגרמנית. בשנת 1896 הוא הצטרף לגדוד ההנדסה ה-1, עמו לחם במהלך מלחמת העולם הראשונה. לאחר המלחמה הוא הצטרף לרייכסווהר, שבו קודם לדרגת אוברסט-לוטננט בשנת 1923, ולדרגת אוברסט בשנת 1928. ב-1 באפריל 1931 מונה לוץ למפקח הכוחות הממונעים והועלה לדרגת גנרל-מיור, ומטהו כלל את היינץ גודריאן כראש המטה ואת ולטר נהרינג כקצין מטה. לוץ המשיך לפקח על מיכון הצבא, וב-1 בפברואר 1933 הועלה לדרגת גנרל-לוטננט. שנתיים וחצי מאוחר יותר הוא הועלה לדרגת גנרל חיל השריון והיה למפקד כוחות השריון, אולם לראש מטהו מונה פרידריך פאולוס במקום גודריאן, שהיה פחות מוצלח בתפקיד. לוץ פרש משירות פעיל בפברואר 1938, בעקבות פרשת בלומברג-פריטש. במהלך מלחמת העולם השנייה הוא מונה ב-22 בספטמבר 1941 לראש צוות מיוחד, אולם ב-31 במאי 1942 פרש שוב מהצבא, וב-26 בפברואר 1944 הוא מת במינכן בגיל 67. מדיה וקבצים בנושא אוסוולד לוץ בוויקישיתוף Mitcham 2007. Mitcham 2007, p. 7. Mitcham 2007, pp. 26–27. Mitcham 2007, p. 12.
אובר-שטורמבאנפיהרר

אובר-שטורמבאנפיהרר (בגרמנית: Obersturmbannführer, מילולית: "מנהיג יחידת תקיפה בכיר") הייתה דרגה צבאית של המפלגה הנאצית (NSDAP) שהייתה בשימוש על ידי האס אה והאס אס. הדרגה נוצרה במאי 1933 בעקבות התרחבות השורות של האס אה והאס אס. אובר-שטורמבאנפיהרר הייתה זוטרה משטנדרטנפיהרר, והייתה שוות ערך לאוברסט-לויטננט (לוטננט קולונל) בכוחות היבשה של הוורמאכט. אדולף אייכמן היה אחד הקצינים שקודמו לדרגת אובר-שטורמבאנפיהרר בשנת 1940, והיה רשום ככזה בפרוטוקול של ועידת ואנזה. במהלך משפט אייכמן על פשעים נגד האנושות בשנת 1962, התובע הראשי גדעון האוזנר הפנה את תשומת הלב של משמעות האחריות של אייכמן בעת שנשא דרגות אובר-שטורמבאנפיהרר, ולתגובה של אייכמן שטען כי היה רק פקיד שציית לפקודות, האוזנר שאל אותו, "היו לך דרגות אובר-שטורמבאנפיהרר או שהיית רק פקידה משרדית?" בספרה, אייכמן בירושלים, טוענת חנה ארנדט כי דרגת אובר-שטורמבאנפיהרר הייתה דרגה ללא חשיבות מרובה, ומציינת כי אייכמן העביר את המלחמה כשהוא "חולם" על קידום לדרגת שטנדרטנפיהרר. ארנדט גם מציינת כי "אנשים כמו אייכמן, שצמחו מבין השורות, מעולם לא התקדמו מעבר לדרגת אובר-שטורמבאנפיהרר, אלא בשירות בחזית." טלאי הצווארון של אובר-שטורמבאנפיהרר כלל ארבעה כוכבים ושני פסי כסף, מרוכזים בצווארון השמאלי של מדי האס אס. בנוסף, כללו המדים דרגות כתף של אוברסט-לוטננט. סמל הדרגה - תג כתף סמל הדרגה - תג צווארון סמל הדרגה - תג שרוול מדיה וקבצים בנושא אובר-שטורמבאנפיהרר בוויקישיתוף McNab (II) 2009, p. 15. McNab 2009, pp. 29, 30. Yerger 1997, p. 236. Arendt 2006, p. 147. Flaherty 2004, p. 148. Stein 1984, p. 300 chart.
תיווך

האם התכוונתם ל... במסחר: תיווך (מסחרי) (אנ') – תהליך בו המתווך מגשר בין מוצרים או שירותים לצרכן תיווך נדל"ן – המתווך העוסק בגישור בין מוכרים וקונים בעסקאות נדל"ן תיווך לשוחד – קבלת שוחד ותיווך לקבלת שוחד הם מעשי שחיתות המטופלים כעבירות פליליות בחוקה: גישור – תהליך פתרון סכסוך או משא ומתן בעזרת שימוש בצד השלישי – המתווך משא ומתן – הוא כל תקשורת שהמטרה שלה היא לשכנע או להשפיע על הזולת בוררות – היא שיטה אלטרנטיבית ליישוב סכסוכים
גנרל חיל הרגלים (גרמניה)

סמלי הדרגה גנרל חיל הרגלים (בגרמנית: General der Infanterie; בקצרה: General d. Inf.) היא דרגה בכוחות הקרקע הגרמניים (גרמנית: הר). כיום הדרגה ניתנת לקצינים בדרגת OF-8 (מקביל לרב־אלוף, אך קיימות דרגות גבוהות יותר), והם אחראים על ענייני של אימון כוחות הרגלים של הבונדסוור וציודם. "גנרל חיל הרגלים" היא דרגה לשעבר של גנרל חיל בכוחות היבשה הגרמניים (צבא הקיסרות הגרמנית, הרייכסווהר והוורמאכט), אשר הייתה בשימוש גם על ידי הצבא הפרוסי והצבא האוסטרו-הונגרי, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום. הדרגה גם אומצה על ידי הצבא הפיני (Jalkaväenkenraali) בין שתי מלחמות העולם. כיום, בכוחות המזוינים של גרמניה, הבונדסוור, הדרגה של גנרל-לוטננט היא המקבילה לדרגה המסורתית של גנרל חיל הרגלים. בצבא גרמניה המזרחית לא הייתה מקבילה לדרגת גנרל חיל הרגלים, והיא מוזגה לדרגת גנרל-אוברסט. קצינים בדרגה מקבילה בחיל הפרשים נקראו "גנרל חיל הפרשים" ואלו בחיל התותחנים היו "גנרל חיל התותחנים". בשנת 1935 הוורמאכט הוסיף את הדרגות של "גנרל חיל השריון", "גנרל הכוחות ההרריים", "גנרל חיל הצנחנים", "גנרל חיל הקשר". בלופטוואפה, המקבילה לדרגה הייתה "גנרל חיל טייסי הקרב". הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי. בבונדסוור קיים תואר של גנרל חיל הרגלים, שהוא האחראי על אימון וציוד כוחות הקרקע, ונושא בדרך כלל דרגת בריגדיר גנרל. מכיוון שזהו רק תואר ולא דרגה, לפעמים יכול לשאת אותה גם קצין בדרגת אוברסט. מדיה וקבצים בנושא גנרל חיל הרגלים בוויקישיתוף
קרסנודאר-3

"קרסנודאר-3" הוא מועדון כדורגל רוסי מהעיר קרסנודאר, המהווה לקבוצת המילואים השנייה של מועדון הכדורגל "קרסנודאר" (נוסף לקבוצת "קרסנודאר-2"). המועדון נוסד בשנת 2014 על מנת לקלוט שחקנים צעירים שסיימו את לימודי הכדורגל באקדמיה של מועדון הכדורגל "קרסנודאר". בשנים 2014-2018 המועדון השתתף בטורנירים חובבניים. ב-26 ביוני 2018 "קרסנודאר-2" קיבלה מקום בליגת הכדורגל הלאומית ובשל כך, ב-24 ביולי "קרסנודאר-3" הפכה למועדון כדורגל מקצועני וצורפה למחוז "דרום" של אליפות ליגת הכדורגל המקצוענית, בעונת 2018/19. בעונת 2020 חזרה לליגה החובבנית. אתר האינטרנט הרשמי של קרסנודאר-3 פרופיל הקבוצה באתר ליגת הכדורגל המקצוענית «Краснодар-2» заменит «Анжи» в Первенстве ФНЛ-2018/19 «Краснодар-3» сыграет в ПФЛ ערך זה הוא קצרמר בנושא כדורגל רוסי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
אצטדיון מטרופוליטנו דה טצ'ו

אצטדיון מטרופוליטנו דה טצ'ו (בספרדית: Estadio Metropolitano de Techo) הידוע גם בשם טצ'ו, הוא אצטדיון כדורגל הממוקם בעיר בוגוטה, בירת קולומביה. הוא משמש כאצטדיון הביתי של קבוצות לה אקידד, בוגוטה פוטבול קלוב וטיגרס פוטבול קלוב. בשנת 2015 רשם האצטדיון שיא עולמי בכך ששוחקו בו הכי הרבה משחקים בשנה אחת - 93 משחקים על ידי שמונה קבוצות שונות - לה אקידד, בוגוטה פוטבול קלוב, אקספרסו רוחו, פורטלסה, פטריוטס בויאקה, אמריקה קאלי, דפורטס טולימה ובויאקה צ'יקו במסגרת הליגה הבכירה, הליגה השנייה וקופה סודאמריקנה. הממוצע היה משחק כל יומיים, וזה מבלי להחשיב את משחקי הליגה עד גיל 20, שאינם נחשבים כרשמיים. האצטדיון נפתח בשנת 1954 וממוקם בדרומה של העיר בוגוטה בחלק הקרוי "טצ'ו". משחקי כדורגל החלו להיערך בו בעיקר בתחילת שנות ה-90, כאשר קבוצת אקדמיה פוטבול קלוב החלה לשחק בו משנת 1991 ועד 1995 במסגרת הליגה השנייה. בשנת 1994 היה חלק מהאצטדיונים שאירחו את אליפות דרום אמריקה עד גיל 23 שבה זכתה קולומביה אחרי ניצחון על אורוגוואי. כאשר העפילה לה אקידד לליגה הבכירה, היא עברה מאצטדיון האוניברסיטה למטרופוליטאנו דה טצ'ו ושיחקה שם את משחקי חצי גמר האליפות והגביע בשנים 2007 ו-2008, אבל את משחקי הגמר העבירה לאצטדיון אל קמפין מטעמי בטיחות וקיבולת. עד אז הכיל האצטדיון 3,000 מקומות בלבד. כעבור שנה שופץ האצטדיון והורחב עד לתכולה של 23,000 מקומות, אם כי עדיין חסר היציע הדרומי בשביל להגיע לכמות זו. נכון להיום יכול להכיל האצטדיון עד 10,000 צופים. כמו כן, הותקנו בו עמודי תאורה כדי שיוכל לארח גם משחקים בלילה. מדיה וקבצים בנושא אצטדיון מטרופוליטנו דה טצ'ו בוויקישיתוף
גנרל חיל השריון

סמלי הדרגה גנרל חיל השריון (בגרמנית: General der Panzertruppe) היא דרגה בכוחות הקרקע הגרמניים (גרמנית: הר). כיום הדרגה ניתנת לקצינים בדרגת של OF-6, והם אחראים בפרט בעניינים של הדרכת כוחות השריון של הבונדסוור. גנרל חיל השריון היא דרגה לשעבר של גנרל חיל בכוחות הוורמאכט, אשר נוצרה בשנת 1935, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום, וניתנה לגנרלים אשר פיקדו על כוחות שריון בוורמאכט. קצינים בדרגה מקבילה בחיל הרגלים נקראו גנרל חיל הרגלים, בחיל הפרשים נקראו גנרל חיל הפרשים ואלו בחיל התותחנים היו גנרל חיל התותחנים. כמו כן היו קיימות הדרגות של גנרל הכוחות ההרריים, גנרל חיל הצנחנים, גנרל חיל הקשר. בלופטוואפה, המקבילה לדרגה הייתה גנרל חיל טייסי הקרב. הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי. בבונדסוור קיים תואר של גנרל חיל השריון, שהוא אחראי על ההדרכה בכוחות השריון, ונושא בדרך כלל דרגת בריגדיר גנרל. גנרל חיל השריון האסו פון מנטויפל ב-1944 גנרל חיל השריון אריך ברנדנברגר (משמאל) עם גנרל-פלדמרשל אריך פון מאנשטיין ב-1941 גנרל חיל השריון לודוויג קריוול (משמאל) בצפון אפריקה ב-1942 גנרל (גרמניה)
חד-לסתיים

חַד-לִסְתִּיִּים (שם מדעי: Hemiramphidae) היא משפחת דגי גרם ימיים השייכים לסדרת החניתאים והם קרוביהם של השפודניים. הם חיים בכל האוקיינוסים בעיקר בים הפתוח, אך גם בחופים רבים לרבות בחופי מפרץ אילת והים התיכון והם נודדים גם לשפכי נהרות ומים מליחים שמעבר להשגת דגי ים אחרים. לפעמים חלק מהמינים מקפצים מעל פני המים. לבני המשפחה לסת תחתונה ארוכה בהרבה מהעליונה ובעלת צורת סיף. אורכם מגיע לעיתים ל-30 סנטימטרים. הגוף שלהם בנוי בצורת טורפדו בדומה לשפודניים, והם בעלי קשקשים כסופים ארוכים המותאמים למהירות. הם אוכלי כל הניזונים מאצות, פלנקטון צמחי וחי, רכיכות כמו פטרופודות (Pteropoda) וסרטנים משייטים וכן דגים קטנים. הצעירים ניזונים בעיקר מבשר וחלק מהמינים משחרים לטרף בלילה, בעוד אחרים צדים ביום. הם עצמם משמשים מזון לדגים גדולים כמו קולייסיים, מפרשניים וכרישים. הם אינם דגי מאכל חשובים, אך עדיין נידוגים באזורים מסוימים או למטרות ספורט. סוג ומין יחיד Arrhamphus sclerolepis סוג ומין יחיד Chriodorus atherinoides דַּקְמַקּוֹר (Euleptorhamphus) - בו 2 מינים חַד-לֶסֶת (Hemiramphus) - בו 12 מינים מַקּוֹרָן (Hyporhamphus) - בו 37 מינים סוג ומין יחיד Melapedalion breve סוג ומין יחיד Oxyporhamphus micropterus - ייתכן ששייך למשפחת הדאוניים Rhynchorhamphus - בו 4 מינים חלק מהסוגים שהשתייכו בעבר למשפחה עברו למשפחה Zenarchopteridae, החיים רק במי האזור האינדו-פסיפי. מדיה וקבצים בנושא חד-לסתיים בוויקישיתוף חד-לסתיים, באתר אנציקלופדיה בריטניקה (באנגלית) חד-לסתיים, באתר ITIS (באנגלית) חד-לסתיים, באתר NCBI (באנגלית) חד-לסתיים, באתר האנציקלופדיה של החיים (באנגלית) חד-לסתיים, באתר GBIF (באנגלית)
חרוט אנקור

חרוט אנקור או פסגת אנקור (באנגלית: Anchor Cone) הוא הר ברכס דוכסית דופרן, תת-רכס של רכסי קיטימט בהרי החוף של פרובינציית קולומביה הבריטית שבקנדה. גובהו של ההר 647 מטרים מעל פני הים, והוא מתנשא לגובה של 177 מטרים מעל סביבתו. ההר ממוקם בצידו הדרומי של מפרצון לואו ושל תעלת גרנוויל, מדרום-מערב לעיירה קיטימט.  שמו של ההר ניתן לו רשמית ב-11 במאי 1946. ההר נקרא על שם קפטן דניאל פנדר (Daniel Pender), אשר מיפה את האזור בשנת 1870, עבור הצי המלכותי הבריטי. חרוט אנקור באתר ממשלת קולומביה הבריטית חרוט אנקור באתר אנציקלופדיית ההרים הקנדית מזג אוויר עדכני עבור חרוט אנקור סטטיסטיקות מזג אוויר עבור חרוט אנקור תחזית מזג אוויר עדכנית ארוכת טווח עבור חרוט אנקור מידע גאוגרפי היסטוריה של השם
רמחניים

רמחניים (שם מדעי: Scomberesocidae; מילולית: skombros - טונה או מקרל; Esox - קרוב לסלמון, כלומר "טונות הסלמון") היא משפחת דגים ימיים השייכים לסדרת החניתאים ובתוכה ישנם 2 סוגים ו-4 מינים. חלק מהחוקרים רואים בהם חלק ממשפחת השפודניים. דגים אלה חיים בימים טרופיים עד ממוזגים. אורכם 7–46 סנטימטרים, והם בעלי גוף מוארך, סנפירים בולטים וזנב מפוצל ושרירי והם חסרי שלפוחית אוויר. הלסתות שלהם ארוכות ודקיקות ומזכירות מקורים. יש להם מעט שיניים חלשות בתוך הפה, והם בעלי עיניים גדולות. אלה דגים החיים בים הפתוח וניזון מסרטנים שונים ומזואופלנקטון ומושכים בתורם מגוון של דגים טורפים. סוג Cololabis מין Cololabis adocetus מין Cololabis saira סוג Scomberesox מין רָמְחָן לְטָאִי (Scomberesox saurus) מין Scomberesox simulans מדיה וקבצים בנושא רמחניים בוויקישיתוף רמחניים, באתר ITIS (באנגלית) רמחניים, באתר NCBI (באנגלית) רמחניים, באתר Animal Diversity Web (באנגלית) רמחניים, באתר GBIF (באנגלית) רמחניים, באתר אנציקלופדיה בריטניקה (באנגלית)